सुन्नी - मुख्यमंत्री वीरभद्र सिंह ने शिमला ग्रामीण के परगना सराज क्षेत्र में 12 करोड़ के शिलान्यास और उद्घाटन किए। इस अवसर पर परगना सराज क्षेत्र की ग्राम पंचायत हिमरी, बाग एवं धरोगड़ा में सड़कों, पेयजल योजनाओं, पशुपालन एवं स्वास्थ्य से संबंधित विभिन्न योजनाओं को क्षेत्र की जनता के लिए समर्पित किया गया। चुनावी वर्ष में किए गए विकास कार्यों की घोषणाओं से क्षेत्र की जनता कितनी प्रभावित होती है। यह देखने वाली बात है। गौर है कि शिमला ग्रामीण विधानसभा क्षेत्र से मुख्यमंत्री वीरभद्र सिंह के सुपुत्र विक्रमादित्य को कांग्रेस का उम्मीदवार बनाए जाने की प्रबल संभावना है । यही कारण है कि विक्रमादित्य क्षेत्र का कई बार दौरा कर चुके हैं। यही नहीं मुख्यमंत्री ने भी क्षेत्र में अपने कार्यकाल के दौरान अनेक विकास कार्यों को अंजाम दिया है। हालांकि विपक्ष के अनुसार मुख्यमंत्री की अनेक घोषणाएं महज कोरी बयानबाजी तक ही सीमित हुई है। परगना सराज की दूरदराज पंचायत धरोगड़ा के प्रधान कपिला के अनुसार पंचायत में मुख्यमंत्री द्वारा पूर्व में जो भी घोषणाएं हुई हैं वे धरातल पर नहीं उतर पाई हैं । प्राथमिक चिकित्सा केंद्र धरोगड़ा का भवन अभी तक नहीं बन पाया है, चिकित्सक क्षेत्र में केवल दस दिन ही कार्यरत रहता है, जबकि अन्य दिनों में पंचायत से बाहर ही वह सेवाएं देता है। इसी प्रकार विकास कार्य के लिए बजट पँचायत के बजाय कांग्रेस कार्यकर्ताओं को आबंटित किया जाता है, जिसका पंचायत को कोई हिसाब किताब नहीं होता है । बहरहाल सोमवार को मुख्यमंत्री ने अपने दौरे के दौरान करोड़ों की घोषणाएं करके क्षेत्रवासियों का मन जीत लिया। मुख्यमंत्री की घोषणाओं से गदगद कार्यकर्ताओ ने आग्रह किया कि विक्रमादित्य को शिमला ग्रामीण का प्रत्याशी बनाया जाए । इस अवसर पर सिंचाई एवं जनस्वास्थ्य एवं बागबानी मंत्री विधा स्टोक्स, अतिरिक्त उपयुक्त शिमला, एसडीएम शिमला ग्रामीण भूपेंद्र अत्री, हरिकृष्ण हिमराल, प्रदीप वर्मा, कुलदीप कश्यप, चंद्रशेखर शर्मा, कुसुम वर्मा, सुनीता शर्मा, सुनील आदि मौजूद रहे।
 
सुन्नी - मुख्यमंत्री वीरभद्र सिंह ने शिमला ग्रामीण के परगना सराज क्षेत्र में बारह करोड़ के शिलान्यास और उद्घाटन किए। इस अवसर पर परगना सराज क्षेत्र की ग्राम पंचायत हिमरी, बाग एवं धरोगड़ा में सड़कों, पेयजल योजनाओं, पशुपालन एवं स्वास्थ्य से संबंधित विभिन्न योजनाओं को क्षेत्र की जनता के लिए समर्पित किया गया। चुनावी वर्ष में किए गए विकास कार्यों की घोषणाओं से क्षेत्र की जनता कितनी प्रभावित होती है। यह देखने वाली बात है। गौर है कि शिमला ग्रामीण विधानसभा क्षेत्र से मुख्यमंत्री वीरभद्र सिंह के सुपुत्र विक्रमादित्य को कांग्रेस का उम्मीदवार बनाए जाने की प्रबल संभावना है । यही कारण है कि विक्रमादित्य क्षेत्र का कई बार दौरा कर चुके हैं। यही नहीं मुख्यमंत्री ने भी क्षेत्र में अपने कार्यकाल के दौरान अनेक विकास कार्यों को अंजाम दिया है। हालांकि विपक्ष के अनुसार मुख्यमंत्री की अनेक घोषणाएं महज कोरी बयानबाजी तक ही सीमित हुई है। परगना सराज की दूरदराज पंचायत धरोगड़ा के प्रधान कपिला के अनुसार पंचायत में मुख्यमंत्री द्वारा पूर्व में जो भी घोषणाएं हुई हैं वे धरातल पर नहीं उतर पाई हैं । प्राथमिक चिकित्सा केंद्र धरोगड़ा का भवन अभी तक नहीं बन पाया है, चिकित्सक क्षेत्र में केवल दस दिन ही कार्यरत रहता है, जबकि अन्य दिनों में पंचायत से बाहर ही वह सेवाएं देता है। इसी प्रकार विकास कार्य के लिए बजट पँचायत के बजाय कांग्रेस कार्यकर्ताओं को आबंटित किया जाता है, जिसका पंचायत को कोई हिसाब किताब नहीं होता है । बहरहाल सोमवार को मुख्यमंत्री ने अपने दौरे के दौरान करोड़ों की घोषणाएं करके क्षेत्रवासियों का मन जीत लिया। मुख्यमंत्री की घोषणाओं से गदगद कार्यकर्ताओ ने आग्रह किया कि विक्रमादित्य को शिमला ग्रामीण का प्रत्याशी बनाया जाए । इस अवसर पर सिंचाई एवं जनस्वास्थ्य एवं बागबानी मंत्री विधा स्टोक्स, अतिरिक्त उपयुक्त शिमला, एसडीएम शिमला ग्रामीण भूपेंद्र अत्री, हरिकृष्ण हिमराल, प्रदीप वर्मा, कुलदीप कश्यप, चंद्रशेखर शर्मा, कुसुम वर्मा, सुनीता शर्मा, सुनील आदि मौजूद रहे।